Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 832

7. évfolyam Éves órakeret Évi 55 óra Heti 1,5 óra Témakörök I. Mozgások és erõk. II. Munka és energia. Az egyszerû gépek. III. A nyomás. Nyugvó folyadékok és gázok tulajdonságai. IV. Hõtan. I. MOZGÁSOK ÉS ERÕK Cél Ismerjék meg a tanulók: – a mozgások leírásához használt legfontosabb fogalmakat; – az egyenletes és az egyenletesen változó mozgás jellemzõit; – a dinamika alapjait. Tartalom Mozgás és nyugalom (hely és mozgás viszonylagossága; vonatkoztatási rendszerek). Az egyenes vonalú, egyenletes mozgás kísérleti vizsgálata, jellemzése. A sebesség; a sebesség kiszámítása. Az átlagsebesség. Az egyenes vonalú, egyenletesen változó mozgás kísérleti vizsgálata, jellemzése. A gyorsulás. A szabadon esõ test mozgása. A mozgásállapot megváltozása; kölcsönhatás a mozgásállapotváltozás során. Az erõ. Az erõ mérése, mértékegysége, az erõ mértékegységének dinamikai értelmezése. Az erõ ábrázolása vektorral. Hatás-ellenhatás. A testek tehetetlensége. Különféle erõhatások és következményeik: – a gravitációs kölcsönhatás; – a súrlódás; – a közegellenállás. Követelmények A tanulók ismerjék meg a mozgásállapot fogalmát, a mozgás és a nyugalom viszonylagosságát, a pálya, az út és az elmozdulás fogalmát és értsék a köztük levõ különbségeket! Legyenek képesek egyszerû út- és idõmérés elvégzésére, a mérési eredmények feljegyzésére, értelmezésére, út- idõ grafikon készítésére és elemzésére, az út és az idõ közötti összefüggés felismerésére! Ismerjék meg a sebesség fogalmát, mértékegységeit, kiszámítását! Tudjanak egyszerû feladatokat megoldani az út és az idõ kiszámítására! Ismerjék az átlagsebesség fogalmát, és tudják, hogy az átlagsebesség a mindennapi életben megvalósuló mozgások egyik fontos jellemzõje! Ismerjék meg az egyenletesen változó mozgás jellemzõit, a gyorsulás fogalmát, mértékegységét és kiszámítását; a pillanatnyi sebesség fogalmát! Legyenek képesek az egyenletesen változó mozgás kísérleti vizsgálatára, a mérési eredmények feljegyzésére, következtetések levonására! Ismerjék a szabadesést, tudják értelmezni a szabadesésre vonatkozó egyszerû kísérletek eredményét! Ismerjék az erõhatás következményeit, az erõ fogalmát; mértékegységét; tudják, hogy az erõ vektormennyiség, tudják azt ábrázolni és írásban jelölni. Tudjanak közös hatásvonalú erõket összegezni! Ismerjék a hatás-ellenhatás törvényét. Ismerjék meg az erõ mérésére használt rugós erõmérõt és mûködésének alapját! Ismerjék a súly fogalmát, mértékegységét! Ügyeljenek a súly és a tömeg megkülönböztetésére! Ismerjék az erõ és a mozgásállapot-változás összefüggését! Tudják értelmezni a tehetetlenség fogalmát, ismerjék a tehetetlenség törvényét! Tudják, hogy egy test mozgásállapota nem változik meg akkor, ha a rá ható erõk kiegyenlítik egymást! Legyenek képesek egyszerû dinamikai kísérletek elvégzésére, a mérési eredmények feljegyzésére, értelmezésére, egy adott testre ható gyorsító erõ és az általa létrehozott gyorsulás közötti egyenes arányosság felismerésére! Ismerjék meg a gravitációs kölcsönhatás fõbb jellemzõit, hatásait a Föld közelében elhelyezkedõ testekre, tudják és értsék a gravitációs erõ és a súly közötti különbséget; tudják, mit jelent a súlytalanság! Ismerkedjenek meg a súrlódási erõ és a közegellenállási erõ fogalmával, a súrlódás és a közegellenállás gyakorlati vonatkozásaival! Ismerjék meg Galilei, Newton és Eötvös Loránd munkásságát! II. MUNKA ÉS ENERGIA AZ EGYSZERÛ GÉPEK Cél Ismerjék meg a tanulók: – a mechanikai munka, a teljesítmény és a hatásfok fogalmát; – a mechanikai energia fogalmát és a mechanikai energia megmaradásának törvényét; – az egyszerû gépeket és azok mûködésének fizikai alapjait! Tartalom A munka értelmezése és kiszámítása. A munkavégzés néhány típusa. Az energia értelmezése. Az energia fajtái. A mechanikai energia megmaradása. A hatásfok és a teljesítmény fogalma, mértékegysége, kiszámítása. A forgatónyomaték értelmezése; az erõkar. Az egyszerû gépek típusai, mûködése, szerepe: az emelõk, a csigák és a hengerkerék, a lejtõ. Munkavégzés egyszerû gépekkel. Követelmények A munka fizikai értelmezése, mértékegysége; a munkavégzés néhány típusának (emelési munka, gyorsítási munka) ismerete és kiszámítása; a feszítési munka kvalitatív ismerete. A mechanikai energia fogalmának, fajtáinak (helyzeti energia, mozgási energia, rugalmas energia); az energia mértékegységének ismerete; munka és energia kapcsolatának ismerete. Ismerjék a tanulók a mechanikai energia megmaradásának törvényét! Ismerjék a hatásfok fogalmát, és tudják azt egyszerû példákban kiszámítani! Ismerjék a teljesítmény fogalmát, mértékegységét és kiszámításának módját! Kísérleti bevezetés után legyenek képesek az erõ forgató hatásának megértésére, a forgatónyomaték fogalmának elsajátítására; legyenek tisztában az erõkar fogalmával! Ismerjék a forgatónyomaték kiszámítását és mértékegységét! Ismerjék meg a tengely körül forgatható merev testek egyensúlyának feltételeit! Tudják megkülönböztetni az egy- és kétoldalú emelõt, és ismerjék azok mûködésének fizikai alapjait; ismerjék fel hétköznapi eszközeinkben az egy és kétoldalú emelõket! Ismerjék meg az álló- és a mozgócsigát, valamint a hengerkereket; ismerjék meg mûködésük fizikai alapjait és fontosabb alkalmazásaikat! Az egyensúly feltétele lejtõn – egyszerû kísérletek elvégzése, következtetések levonása. Ismerjék a lejtõ típusú egyszerû gépek néhány gyakorlati alkalmazását! Elemezzék az egyszerû gépekkel történõ munkavégzést; ismerjék fel, hogy a mechanikai energia megmaradásának törvénye az egyszerû gépekkel történõ munkavégzések esetében is teljesül; tudják, hogy a hatásfok az egyszerû gépekkel történõ munkavégzésnek is fontos jellemzõje! Ismerjék meg Arkhimédész munkásságát! III. A NYOMÁS. NYUGVÓ FOLYADÉKOK ÉS GÁZOK TULAJDONSÁGAI Cél Ismerjék meg a tanulók: – a nyomás fogalmát; – a nyugvó folyadékok alapvetõ mechanikai tulajdonságait; – a nyugvó gázok alapvetõ mechanikai tulajdonságait és a légnyomást! Tartalom A nyomás. A nyomás terjedése folyadékokban. A folyadék súlyából származó nyomás. A felhajtóerõ. Úszás, lebegés, merülés. A nyomás terjedése gázokban. A légnyomás. Követelmények A tanulók tudják értelmezni egyszerû kísérletek alapján a nyomást; legyenek képesek a felismert összefüggés matematikai megfogalmazására, az összefüggés alkalmazására; ismerjék meg a nyomásnövelés és a nyomáscsökkentés néhány fontos gyakorlati példáját! Végezzenek a Pascal-törvényre vonatkozó egyszerû kísérleteket, legyenek képesek a kísérlet eredményeibõl következtetések levonására, a törvény megfogalmazására. Ismerjék meg a Pascal-törvény néhány fontos, gyakorlati alkalmazását! Végezzék el a hidrosztatikai nyomás kísérleti vizsgálatát, a kísérlet eredményeinek segítéségével határozzák meg a hidrosztatikai nyomás paramétereit! Legyenek képesek a tanult összefüggés alkalmazására; a hidrosztatikai nyomásról tanultak segítségével tudják értelmezni a közlekedõedények mûködését; tudják a közlekedõedények gyakorlati jelentõségét! Végezzék el a felhajtóerõ kísérleti vizsgálatát; ismerjék meg Arkhimédész törvényét! Ismerjék meg az úszás, a lebegés és a merülés feltételeit; tudják megkülönböztetni az úszás fizikai és hétköznapi értelemben vett fogalmát! Legyenek képesek Arkhimédész törvényére vonatkozó egyszerû feladatok megoldására; ismerjék Arkhimédész törvényének fontosabb gyakorlati vonatkozásait! Tudják, hogy a nyomás minden irányú, egyenletes terjedése a gázokban is megfigyelhetõ; ismerjék meg a légnyomás fogalmát, mértékegységét és a barométerek fõbb típusait; ismerjék meg néhány fontosabb, a nyomáskülönbségen alapuló eszköz mûködését! IV. HÕTAN Cél Ismerjék meg a tanulók: – a hõmérséklettel és a hõmérséklet mérésével kapcsolatos alapvetõ ismereteket; – a hõtágulás jelenségét; – a fajhõ és az égéshõ fogalmát; – az energiamegmaradás érvényességét a termikus kölcsönhatás során; – a különbözõ halmazállapotokat és azok változásait; a halmazállapot-változásokkal kapcsolatos energiaváltozások kiszámítását; – a hõerõgépek mûködésének alapjait! Tartalom A hõmérséklet mérése. A termikus kölcsönhatás. A szilárd testek hõtágulása. A folyadékok hõtágulása. A gázok hõtágulása. Energiamegmaradás a termikus kölcsönhatás során. A hõmennyiség és a fajhõ. Olvadás és fagyás. Párolgás és lecsapódás. Az égéshõ. Hõerõgépek I. Gõzgépek. Hõerõgépek II. Gázgépek. Követelmények A tanulók végezzenek egyszerû kísérleteket a termikus kölcsönhatás vizsgálatára; legyenek képesek a hõmérsékletmérés elvégzésére, a mérési eredmények feljegyzésére, értelmezésére, hõmérsékletidõ grafikon készítésére és elemzésére! Ismerjék meg a termikus kölcsönhatás fogalmát, gyakorolják a hõmérõk helyes használatát! Végezzenek a szilárd testek hõtágulásával kapcsolatos egyszerû kísérleteket; ismerjék meg a szilárd testek hõtágulásának törvényszerûségeit és a jelenség fontosabb gyakorlati alkalmazásait! Végezzenek a folyadékok és a gázok hõtágulásával kapcsolatos egyszerû kísérleteket; ismerjék meg a folyadékok és a gázok hõtágulásának törvényszerûségeit és a jelenségek fontosabb gyakorlati alkalmazásait! Ismerjék meg a belsõ energia fogalmát, legyenek képesek a termikus kölcsönhatás során fennálló energiamegmaradás elemi szintû anyagszerkezeti magyarázatára! Végezzenek egyszerû kísérleteket adott anyagú és tömegû test felmelegítésére, ismerjék meg a fajhõ fogalmát, legyenek képesek a belsõenergia-változásra vonatkozó egyszerû feladatok megoldására! Figyeljék meg egy szilárd anyag olvadását, illetve a folyékony halmazállapotú anyag fagyását, kövessék nyomon a hõmérséklet változásait; legyenek képesek hõmérséklet-idõ grafikon készítésére, a grafikon elemzésére; ismerjék meg az olvadáshõ fogalmát; legyenek képesek egyszerû feladatok megoldására az olvadásfagyás témakörébõl. Figyeljék meg különbözõ folyadékok párolgását, illetve az elpárolgott anyag lecsapódását; mérjék meg a párolgó anyag hõmérsékletét; tudják a belsõenergia-változásokat, a jelenség anyagszerkezeti magyarázatát! Figyeljék meg egy folyékony halmazállapotú anyag forrását, kövessék nyomon a hõmérséklet változását; legyenek képesek hõmérséklet-idõ grafikon készítésére, a grafikon elemzésére! Ismerjék meg a forráshõ fogalmát! Legyenek képesek egyszerû feladatok megoldására a forrás – lecsapódás témakörébõl! Végezzenek egyszerû kísérletet a szublimáció vizsgálatára, ismerjék meg a szublimáció fogalmát! Ismerjék meg az égéshõ fogalmát; tudják, hogy milyen energia-változások történnek az égés közben; tudják megkülönböztetni a gyors és a lassú égést, ismerjék meg az égéshõ fogalmát; ismerjék az égés feltételeit, és így a tüzek eloltásának lehetõségeit is! Ismerjék meg a hõerõgépeket; azok mûködését, alkalmazását, hatásfokát! Ismerjék Watt munkásságát! Koncentráció Matematika 5. évfolyam Hosszúság, hosszúságmérés, terület, területszámítás. A testek térfogata. Természetismeret 6. évfolyam Idõmérés, idõmérõ eszközök. A Föld alakja, tengely körüli forgása; a Föld Nap körüli keringése, a földtengely ferdeségének következményei. A Naprendszer. A tömeg. A térfogat. A sûrûség. Természetismeret 5. évfolyam Az idõjárás és az éghajlat. A folyadékok tulajdonságai. A gázok tulajdonságai. A levegõ és a légkör. A hõ érzékelése, a hõmérséklet mérése. Megfigyelések és egyszerû kísérletek a hõtan körébõl. Halmazállapot-változások. Kémia 7. évfolyam Eltérõ forráspontú anyagok szétválasztása; desztilláció. Halmazállapot-változások. Biológia 7. évfolyam Távoli tájak életközösségei – a trópusi õserdõk. Az izzadás testhõmérséklet-szabályozó szerepe. Az élettelen környezeti tényezõk. A nyílt tengerek élõvilága. Gerincesek törzse – halak. A levegõ, a víz és a talaj szennyezése. Technika és életvitel 5–7. évfolyam A közlekedéssel kapcsolatos ismeretek. Eszközigény 7. o. Írásvetítõ, diavetítõ valamint a tanult anyaghoz kapcsolódó transzparensek és diapozitívok. Demonstrációs kísérleti eszközök. Mechanikai és hõtani tanulókísérleti készlet. Az Öveges-kísérletekhez szükséges hétköznapi eszközök és anyagok.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes